**Министерство на земеделието, храните и горите**

### Проект

### Наредба за изменение и допълнение на Наредба № 6 от 2018 г. за условията и реда за предоставяне на финансова помощ по Национална програма за подпомагане на лозаро-винарския сектор за периода 2019 – 2023 г. (oбн., ДВ, бр. 93 от 2018 г.; изм., бр. 8, 39, 53, 69 и 74 от 2019 г. и бр. 4, 24, 45, 56, 63, 85 и 101 от 2020 г. и бр. 16 от 2021 г.)

**§ 1.** В чл. 46 се създава ал. 10:

„(10) Когато преди окончателно плащане се установи, че изпълнението на част от дейност/и, договорена/и за подпомагане, не е било възможно поради непреодолима сила или извънредни обстоятелства по смисъла на чл. 2, параграф 2 от Регламент (ЕС)   
№ 1306/2013 или поради друга причина, но общата цел на дейностите е постигната, финансовата помощ се изплаща съобразно чл. 54, параграф 2 и параграф 2а от Делегиран регламент (ЕС) 2016/1149 на Комисията от 15 април 2016 г. за допълване на Регламент (ЕС) № 1308/2013 на Европейския парламент и на Съвета по отношение на националните програми за подпомагане в лозаро-винарския сектор и за изменение на Регламент (ЕО) № 555/2008 на Комисията (ОВ, L 190/1 от 15.7.2016 г.) (Делегиран регламент (ЕС) 2016/1149).

**§ 2.** В чл. 64 се създава ал. 13:

„(13) Когато преди окончателно плащане се установи, че изпълнението на част от дейност/и, договорена/и за подпомагане, не е било възможно поради непреодолима сила или извънредни обстоятелства по смисъла на чл. 2, параграф 2 от Регламент (ЕС)   
№ 1306/2013 или поради друга причина, но общата цел на дейностите е постигната, финансовата помощ се изплаща съобразно чл. 54, параграф 2 и параграф 2а от Делегиран регламент (ЕС) 2016/1149.“

**§ 3.** В чл. 68, ал. 2 думите „на Комисията от 15 април 2016 г. за допълване на Регламент (ЕС) № 1308/2013 на Европейския парламент и на Съвета по отношение на националните програми за подпомагане в лозаро-винарския сектор и за изменение на Регламент (ЕО) № 555/2008 на Комисията (ОВ, L 190/1 от 15.7.2016 г.)“ се заличават.

**§ 4.** В чл. 111 се създава ал. 11:

„(11) Когато преди окончателно плащане се установи, че изпълнението на част от дейност/и, договорена/и за подпомагане, не е било възможно поради непреодолима сила или извънредни обстоятелства по смисъла на чл. 2, параграф 2 от Регламент (ЕС) № 1306/2013 или поради друга причина, но общата цел на дейностите е постигната, финансовата помощ се изплаща съобразно чл. 54, параграф 2 и параграф 2а от Делегиран регламент (ЕС) 2016/1149.“

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 5.** В Наредбата за изменение и допълнение на Наредба № 6 от 2018 г. за условията и реда за предоставяне на финансова помощ по национална програма за подпомагане на лозаро-винарския сектор за периода 2019 – 2023 г. (обн., ДВ, бр. 16 от 2021 г.) в преходни и заключителни разпоредби в § 8 се правят следните изменения и допълнения:

1. Точка 3 се изменя така“:

„3. не се прилагат чл. 78, ал. 2, т. 1 и чл. 80, ал. 5;“

2. В т. 4 думите „9 април“ се заменят с „21 април“.

3. Създава се т. 10а:

„10а. за заявени за подпомагане през 2021 г. площи, подпомогнати по мярката през 2020 г., средният добив по чл. 80, ал. 3 се изчислява за 2018 и 2019 година;“.

**§ 6.** Наредбата влиза в сила от деня на обнародването ѝ в „Държавен вестник“, с изключение на § 5, който влиза в сила от 03.03.2021 г.

**ДЕСИСЛАВА ТАНЕВА**

*Министър на земеделието, храните и горите*